11.ฐานะการเงินและผลการดำเนินงาน

ผลการดำเนินการรวม

-   รายได้รวมและรายได้จากการขายและบริการ

ใน ปี 2553 บริษัท เพิ่มสินสตีลเวิคส์ จำกัด (มหาชน) และ บริษัท ย่อยมีรายได้รวม
ประกอบธุรกิจเป็นผู้แปรและจัดจำหน่ายสินค้าเหล็กรีดเย็น และ เหล็ก รีดร้อน เป็นหลัก
จากผลการดำเนินงานและฐานะทางการเงินของบริษัท สามารถสรุปได้ดังนี้

บริษัทมีรายได้จากการขายเหล็กรีดเย็นเหล็ก เหล็กรีดร้อน หลังคาเหล็กเคลือบสี และผนังเหล็ก
ซีลายน์ ทีบาร์ ตัวแปร ตัวยู จำนวน 3,293.85 ล้านบาท ซึ่งสูงกว่ายอดขายในงวดเดียวกันของปี
2552 ที่มี 2,290.21 ล้านบาท เพิ่มขึ้น จำนวน 1,003.63 หรือคิดเป็นร้อยละ 43.82
รายได้รวม เพิ่มขึ้น 1,031.35 บาท หรือคิดเป็น ร้อยละ 44.45
เมื่อเทียบจากยอดรายได้รวมในงวดเดียวกันในปี 2552

การเพิ่มขึ้นของรายได้มีสาเหตุมาจากปริมาณการขายที่เพิ่มขึ้น ร้อยละ 44.45
เมื่อเทียบกับผลการดำเนินงานในงวดเดียวกันในปี 2552 ซึ่งมีสาเหตุหลักมาจาก
บริษัทได้มีการเพิ่มการขายผลิตภัณฑ์ เหล็กรีดร้อน และรวมถึงปัจจัยบวกหลายอย่าง
ซึ่งคาดว่าการบริโภคในปี 2553 มีอัตราการเจริญเติบโต
ในด้านบวกและการเจริญทางด้านเศรษฐกิจของ ธุรกิจ
รวมทั้งความต้องการที่เพิ่มขึ้นของลูกค้าในประเทศและต่างประเทศ
จึงส่งผลให้มียอดขายเพิ่มขึ้นอย่างมากในช่วง ไตรมาสที่ 3 และ ไตรมาสที่ 4 เนื่องจากบริษัท
ได้มีนโยบาย เพิ่มผลิตภัณฑ์เหล็ก มากขึ้น มีการเพิ่มการขายเหล็กรีดร้อน ส่งผล ทำให้ ยอดขาย
เพิ่มขึ้นจากปี 2552

-   ต้นทุนขายและบริการ

ต้นทุนขายในปี 2553 เป็นจำนวน 3,164.47 ล้านบาท คิดเป็นร้อยละ 94.42 ของรายได้
เมื่อเปรียบเทียบกับปี 2552 ที่มีต้นทุนขายอยู่ที่ จำนวน 1,973.98 ล้านบาท คิดเป็นร้อยละ 98.72
ของรายได้ และต้นทุนขายสูงตามยอดขายที่สูงขึ้น ด้วยคิดเป็นร้อยละ 38.15 ในปี 2553
เมื่อเทียบกับปี 2552 คือสาเหตุที่ทำให้ต้นทุนขายเพิ่มขึ้นตามยอดขายที่เพิ่มขึ้นด้วย ต้นทุนขาย
ประกอบด้วย ต้นทุนสินค้า และวัตถุดิบ ซึ่งคิดเป็นร้อยละ 85 -90 ของต้นทุนขายทั้งหมด
รองลงมาคือ ต้นทุนค่าพลังงาน ค่าวัสดุสิ้นเปลืองโรงงาน ค่าซ่อมแซมเครื่องจักร และส่วนที่เหลือคือ
ค่าเสื่อมราคา

-   กำไรขั้นต้น

ในปี 2553 บริษัทมีกำไรขั้นต้น จำนวน 186.97 ล้านบาท คิดเป็นร้อยละ 5.58 ของรายได้
จากการขาย ในขณะที่ปี 2552 บริษัท มีกำไรขั้นต้น จำนวน 29.59 ล้านบาท จากยอดขาย
หรือคิดเป็นร้อยละ 1.28 ของรายได้

-   ค่าใช้จ่าย

ค่าใช้จ่ายในการขายและบริหารส่วนใหญ่ เป็นค่าใช้จ่ายแปรผันตามยอดขาย
ประกอบด้วยค่าขนส่งสินค้าและค่านายหน้าเป็นหลัก ซึ่งในปี 2553
บริษัทมีค่าใช้จ่ายบริหารรวมเป็นจำนวนเงิน 99.48 ล้านบาท เพิ่มขึ้นจากปี 2552 จำนวน 6.93
ล้านบาท คิดเป็นร้อยละ 7.48 ซึ่งมีผลมาจากการที่ บริษัท มียอดขายที่เพิ่มขึ้น
ทำให้ยอดค่าใช้จ่ายในการขายและบริหารผันแปรตามยอดขายเพิ่มขึ้นด้วย อย่างเช่น ค่านายหน้า
และ ค่าขนส่ง
ซึ่งรายการค่าใช้จ่ายทั้งสองที่กล่าวถึงจะผันแปรตามยอดขายสินค้าจึงทำให้ค่าใช้จ่ายในการขายและบริหารในปี
2553 สูงกว่า ปี 2552

-   ต้นทุนทางการเงิน (ดอกเบี้ยจ่าย)

ต้นทุนทางการเงิน (ดอกเบี้ยจ่าย) รวมเป็นจำนวนเงิน 39.34 ล้านบาท ในปี 2553 เมื่อเทียบกับ
ปี 2552 มีจำนวน 42.33 ล้านบาท ซึ่งลดลงจำนวน 2.99 ล้านบาท หรือคิดเป็นร้อยละ 7.60
เมื่อเทียบจาก ปี 2552 เนื่องจากบริษัทมีการกู้เงินระยะสั้นลดลง
และเงินกู้ยืมระยะยาวจำนวนเงินกู้คงเหลือลดลงด้วย
จึงส่งผลทำให้ดอกเบี้ยจ่ายลดลงตามจำนวนเงินคงเหลือด้วย

-   กำไร (ขาดทุน) สุทธิ

บริษัทมีผล กำไรสุทธิ จำนวน 48.14 ล้านบาท หรือคิดเป็นร้อยละ 162.41
หรือคิดเป็นมูลค่าผลการดำเนินการเพิ่มขึ้น จำนวน 125.27 ล้านบาท เมื่อเทียบจากปี 2552
มีผลมาจากปัจจัยดังนี้ คือ

-   จากการที่ราคาเหล็ก มีการปรับตัวขึ้นบางช่วง และปริมาณการขายก็เพิ่มขึ้น
    เนื่องมาจากสาเหตุหลักบริษัท มีการจัดจำหน่ายเหล็กรีดร้อน
    ซึ่งปริมาณความต้องการของลูกค้าในการสั่งซื้อมีปริมาณมากและภาวะเศรษฐกิจเริ่มฟื้นตัวหลายๆ
    ธุรกิจจึงทำให้ปริมาณความต้องการเหล็กโดยรวมที่เพิ่มขึ้นจากลูกค้าทั้งในประเทศ
    และต่างประเทศ

-   เนื่องจากบริษัท มีนโยบายเพิ่มฐานลูกค้า และมี การเพิ่มผลิตภัณฑ์ ในการจัดจำหน่ายมากขึ้น
    จึงส่งผลให้ บริษัท มียอดขายสูงขึ้น ในช่วงปี 2553 ที่ผ่านมา

อัตราผลตอบแทนผู้ถือหุ้น

ในปี 2553 บริษัท มีผลการดำเนินงาน เป็น กำไรสุทธิ จำนวน 48.14 ล้านบาท
และบริษัทมีมติพิจารณาอนุมัติการจ่ายเงินปันผล โดยขออนุมัติจากที่ประชุมสามัญผู้ถือหุ้นในปี 2554
ให้กับผู้ถือหุ้น และได้มีการจัดสรรกำไรสุทธิตั้งสำรองตาม กฎหมาย

ฐานะการเงิน

-   สินทรัพย์

สัดส่วนสินทรัพย์ ของบริษัท และบริษัทย่อย ประกอบด้วย

  ---------------------------- -------------- -------------- -------------
  ร้อยละ                        ปี 2553         ปี 2552         ปี 2551

  ลูกหนี้การค้า                    13.91          21.95          18.39

  สินค้าคงเหลือ                   41.83          28.77          40.28

  ที่ดิน อาคาร และ อุปกรณ์          34.92          33.30          35.78

  อื่น ๆ                         9.34           15.98          5.55

  รวมสินทรัพย์                    100            100            100
  ---------------------------- -------------- -------------- -------------

ณ วันที่ 31 ธันวาคม 2553 บริษัทฯ มีสินทรัพย์ 2,010.03 ล้านบาท เพิ่มขึ้นจำนวน 111.61
ล้านบาท เทียบจากปี 2552 การเพิ่มขึ้นของทรัพย์สินรวมส่วนใหญ่มีผลมาจาก
การก่อสร้างอาคารโรงงานใหม่ เพิ่มเติมและมีการสต๊อก

สินค้าเพิ่มขึ้น เนื่องจากบริษัท สั่งสินค้าจากต่างประเทศ เพื่อ เก็งกำไรจากสินค้า
เนื่องจากในช่วงปลายปี จนถึง ไตรมาสที่ 1 ของปี 2554 มีแนวโน้มสูงขึ้นเรื่อย ๆ

-   เงินสดและเงินฝากธนาคารมีจำนวน 29.72 ล้านบาท ลดลง 14.21 ล้านบาท คิดเป็นร้อยละ
    32.35 ลดลงเนื่องจากบริษัทต้องทำการจ่ายเงินค่าสินค้าที่นำเข้าจากต่างประเทศ ในปี 2553

-   ลูกหนี้ลดลง เนื่องจากบริษัท ได้
    มีนโยบายในการเครดิตลูกค้าลดลงเนื่องจากบริษัทได้ทำการขายเหล็กรีดร้อน
    ซึ่งมูลค่าในการซื้อขายค่อนข้างสูง และบริษัทต้องจ่ายเงินสดในการซื้อสินค้า
    ทางบริษัทจึงให้ระยะเวลาเครดิตของลูกค้าเป็นช่วงสั้นๆ จึงส่งผลทำให้ลูกหนี้ ลดลง
    เนื่องจากการขายผลิตภัณฑ์เหล็กรีดร้อน และ
    นโยบายป้องกันความเสี่ยงการการให้เครดิตลูกค้า

ในปี 2553 สินค้าคงเหลือมีจำนวน 840.89 ล้านบาท เพิ่มขึ้น 294.80 หรือคิดเป็นร้อยละ 53.98
เมื่อเทียบกับปี 2552 เนื่องจากบริษัทมีการนำเข้าสินค้าจากต่างประเทศ และ ได้ พยายาม
เร่งระบายสินค้าที่ส่งเข้ามา และสินค้าคงเหลือ ออก เพื่อ ให้
บริษัทมีเงินทุนหมุนเวียนมาใช้ดำเนินการในบริษัท

ที่ดิน อาคารและอุปกรณ์ –สุทธิ รวมเป็นจำนวนเงิน 701.91 ล้านบาท เพิ่มขึ้น จำนวน 70.01
ล้านบาท คิดเป็น ร้อยละ 11.08
ส่วนใหญ่เพิ่มขึ้นเนื่องจากการที่บริษัทมีการก่อสร้างอาคารโรงงานเพิ่มขึ้นเพื่อรองรับการขยายงานในการตัดเหล็ก

-   หนี้สิน และแหล่งที่มาของเงินทุน

สัดส่วนของหนี้สินและส่วนของผู้ถือหุ้นของบริษัทและบริษัทย่อยประกอบด้วย

  ----------------------------- -------------- ------------- -------------
  ร้อยละ                         ปี 2553         ปี 2552        ปี 2551

  เงินกู้ยืมและสินเชื่อระยะสั้น          52.49          48.75         39.65

  เจ้าหนี้การค้า                    2.47           5.25          5.46

  เงินกู้ระยะยาว                   0.79           0.35          3.32

  หนี้สินอื่น ๆ                      2.76           4.21          5.45

  ส่วนของผู้ถือหุ้น                   41.49          41.44         46.12

  รวมหนี้สิน และ ส่วนของผู้ถือหุ้น       100            100           100
  ----------------------------- -------------- ------------- -------------

ณ วันที่ 31 ธันวาคม 2553 บริษัท มีจำนวนหนี้สินทั้งหมดเป็นจำนวนเงิน 1,055.03 ล้านบาท
เพิ่มขึ้น จำนวน 129.55 ล้านบาท คิดเป็นร้อยละ 13.94 สืบเนื่องมาจากบริษัทมีการกู้ยืมเงิน
ระยะสั้นและ มีการเปิด แอล ซี เพื่อซื้อสินค้าจากต่างประเทศ และมีการใช้ตั๋วสัญญาใช้เงิน
เพื่อชำระค่าสินค้า แต่ถึงอย่างไรก็ยังมีจ่ายคืนเงินกู้ระยะยาวลดลง
และมีการจ่ายชำระเงินหนี้สินภายใต้สัญญาเช่าซื้อ และเงินกู้ยืมจากสถาบันการเงิน ด้วย

เจ้าหนี้การค้า ณ วันที่ 31 ธันวาคม 2553 บริษัทมีเจ้าหนี้ จำนวน 49.66 ล้านบาท ลดลง
เป็นจำนวนเงิน 49.87 ล้านบาท คิดเป็นร้อยละ 50.11 สืบเนื่องมาจากสาเหตุ
ทางบริษัทได้กู้เงินระยะสั้นจากสถาบันการเงินมาจ่ายชำระ ค่าสินค้า และเจ้าหนี้การค้าดังที่กล่าว

-   ส่วนของผู้ถือหุ้น

ส่วนของผู้ถือหุ้นในปี 2553 มีจำนวน 834.78 ล้านบาท เพิ่มขึ้น 48.14 ล้านบาท หรือคิดเป็น
ร้อยละ 6.12 เมื่อเทียบกับปี 2552 เนื่องมาจากสาเหตุดังต่อไปนี้

การเพิ่มขึ้นของกำไรทุนสุทธิประจำปี 2553 จำนวนรวม 48.14 ล้านบาท
จึงส่งผลทำให้มีส่วนของผู้ถือหุ้นเปลี่ยนแปลง จาก ปี 2552